**คดีแชร์สหกรณ์จุฬาลงกรณ์มหาวิทยาลัย** หรือ **คดีนายสวัสดิ์ แสงบางปลา** คดีนี้กล่าวหารองศาสตราจารย์ ดร. สวัสดิ์ แสงบางปลา ในข้อหาร่วมกันฉ้อโกงบุคลากรของจุฬาลงกรณ์มหาวิทยาลัย

คดีดังกล่าวเป็นคดีความผิดพลาดทางเศรษฐกิจที่เกี่ยวกับการฉ้อโกงจากการระดมเงินจากประชาชนที่เกิดขึ้นในช่วงระหว่างปี พ.ศ. 2553-2560 โดยการระดมเงินจากประชาชนในรูปการเล่นแชร์สหกรณ์ ซึ่งรศ.ดร.สวัสดิ์ แสงบางปลา ได้คิดค้นขึ้น มีผู้เสียหายจำนวนมากกว่า 160 คน มูลค่าความเสียหายรวม 1,431 ล้านบาท

สวัสดิ์ แสงบางปลา
-----------------

รองศาสตราจารย์ ดร. สวัสดิ์ แสงบางปลา เป็นนักเรียนทุนมูลนิธิอานันทมหิดลหรือรู้จักกันในนักเรียนทุนเล่าเรียนหลวงและเป็นรองศาสตราจารย์ ประจำ คณะวิศวกรรมศาสตร์ จุฬาลงกรณ์มหาวิทยาลัย ขณะดำรงตำแหน่งประธานคณะกรรมการสหกรณ์ออมทรัพย์จุฬาลงกรณ์มหาวิทยาลัย ได้หลอกลวงบุคลากรของจุฬาลงกรณ์มหาวิทยาลัย ให้มาลงทุนโดยอ้างว่าตนได้รับการคัดเลือกเป็นตัวแทนจำหน่ายสลากกินแบ่งรัฐบาล จากสำนักงานสลากกินแบ่งรัฐบาล โดยให้จำเลยกู้ยืมเงินไปซื้อสลากตามโควต้าเพื่อไปจำหน่ายเอากำไรต่อโดยจะได้ค่าตอบแทนร้อยละ 1 ต่อเดือน ของจำนวนเงินที่ให้กู้ยืม หรือร้อยละ 12 ต่อปี และเดือนสุดท้ายจะได้รับผลตอบแทนคืนทั้งหมดพร้อมดอกเบี้ย จนมีบุคลากรจุฬาลงกรณ์มหาวิทยาลัยหลงเชื่อจำนวนมาก โดยมีเงินหมุนเวียนทั้งสิ้น 183,730,000 บาท

นอกจากคดีนี้แล้ว เขายังตกเป็นจำเลยร่วมกับ น.ส.เมธวัชร์ หรือพชกร คนมั่น ในความผิดฐานฟอกเงินที่สืบเนื่องจากการฉ้อโกงดังกล่าว วงเงินสูงถึง 641 ล้านบาทด้วย เบื้องต้น น.ส.เมธวัชร์ ให้การรับสารภาพในชั้นศาล และศาลพิพากษาจำคุกไปแล้ว 17 ปี รับสารภาพลดโทษเหลือ 8 ปี 6 เดือน ไม่รอลงอาญา ส่วนนายสวัสดิ์ ปฏิเสธข้อกล่าวหา ปัจจุบันอยู่ระหว่างการไต่สวน

เบื้องหลัง
----------

นายสวัสดิ์ แสงบางปลา เป็นนักสหกรณ์แห่งชาติ ประจำปี 2542 โดย ในวันที่ 19 กุมภาพันธ์ พ.ศ. 2552 นายอภิสิทธิ์ เวชชาชีวะ นายกรัฐมนตรีได้มอบโล่รางวัลให้ทำเนียบรัฐบาล

ลำดับเหตุการณ์
--------------

นายสวัสดิ์จะโทรศัพท์ชักชวนให้ร่วมลงทุน ก่อนจะเชิญชวนมาพบ และพูดจาหว่านล้อมให้กู้หุ้นสหกรณ์จุฬา โดยระบุว่า หากกู้หุ้นสหกรณ์จุฬาฯ เสียดอกเบี้ยร้อยละ 2.8 ต่อปี แต่เงินปันผลที่จะได้รับหากลงทุนกับนายสวัสดิ์คือร้อยละ 12 ต่อปี จึงคุ้มค่ากว่า ทำให้มีคนหลงเชื่อเป็นจำนวนมาก

ผลการพิจารณาคดีของศาลอาญา
-------------------------

พนักงานอัยการฝ่ายคดีพิเศษ 2 เป็นโจทก์ฟ้อง นายสวัสดิ์ แสงบางปลา อดีตอาจารย์ จุฬาฯและอดีตประธานกรรมการบริหารสหกรณ์ออมทรัพย์จุฬาฯ น.ส.จิรัชญา หรือ "ไข่เจียว" คุณยศยิ่ง และ น.ส.ภวิษย์พร ใบเกตุ เป็นจำเลยที่1-3 จากกรณีที่จำเลยร่วมกันฟอกเงินสหกรณ์จุฬาฯ 42 ล้านบาท จากการฉ้อโกงเงินประชาชนที่นำมาร่วมลงทุนซื้อสลากกินแบ่งรัฐบาล หรือโควตาล็อตเตอรรี่คดีนี้ศาลอาญามีคำพิพากษาเมื่อวันที่ 31ม.ค.62 ให้จำคุก นายสวัสดิ์ จำเลยที่ 1 ไว้ 20 ปี จำคุก น.ส.ภวิษย์พร จำเลยที่ 3 ไว้ 3 ปี ยกฟ้องจำเลยที่ 2 ห้องพิจารณาคดี 704 ต่อมา กรมสอบสวนคดีพิเศษ ได้รับคดีนี้เป็นคดีพิเศษ 25/2564 เมื่อวันที่ 23 กุมภาพันธ์ 2564 สวัสดิ์เสียชีวิตภายในเรือนจำในอีกสองปีถัดจากนั้น คดีจึงสิ้นสุด

ผลที่ตามมา
----------

คดีดังกล่าวส่งผลกระทบอย่างมากต่อจุฬาลงกรณ์มหาวิทยาลัย เนื่องจากนายสวัสดิ์ แสงบางปลา เป็นอดีตนักศึกษาคณะวิศวกรรมศาสตร์ จุฬาลงกรณ์มหาวิทยาลัย โดยมีผลการเรียนดีเยียมได้เกียรตินิยมอันดับหนึ่ง บุคคลที่ถูกหลอกส่วนมากเป็นอาจารย์ ของจุฬาลงกรณ์มหาวิทยาลัย เช่น รศ.ดร. หรรษา สงวนน้อย คณะวิทยาศาสตร์ จุฬาลงกรณ์มหาวิทยาลัย ผศ.นพ.ประสาร จิมากร อดีตหัวหน้าภาคพยาธิวิทยา คณะแพทยศาสตร์ จุฬาลงกรณ์มหาวิทยาลัย ทั้งนี้ รศ.แม้น อมรสิทธิ์ อดีตหัวหน้าภาควิชาเคมี คณะวิทยาศาสตร์ จุฬาลงกรณ์มหาวิทยาลัย ได้กล่าวกับ ไทยรัฐ ตอนหนึ่งว่า อยากให้คณะรักษาความสงบแห่งชาติเข้ามาช่วยเหลือ
ต่อมาอัยการได้ฟ้องร้อง รศ.ดร. บัญชา ชลาภิรมย์ อดีตคณบดีคณะครุศาสตร์ จุฬาลงกรณ์มหาวิทยาลันฐานยักยอกทรัพย์

อ้างอิง
-------

1. ↑  คุกอ่วม"สวัสดิ์ แสงบางปลา" 200ปี 600 เดือน ฐานกู้ยืมเงินเป็นการฉ้อโกงปชช. ชดใช้ผู้เสียหาย
2. ↑  พฤติการณ์อดีต ปธ.สหกรณ์จุฬาฯก่อนคุก 250 ปีคดีฉ้อโกง-เหลือปมฟอกเงิน 641 ล.
3. ↑  ศาลอุทธรณ์เพิ่มโทษ​ จำคุก​ 50​ ปี​ 'สวัสดิ์​ แสงบางปลา'​ฟอกเงิน​สหกรณ์จุฬาฯ
4. ↑  ดีเอสไอรับคดีสหกรณ์ออมทรัพย์จุฬาฯ เป็นคดีพิเศษ
5. ↑
6. ↑